Document ID: 31992R3249

ΚΑΝΟΝΙΣΜΟΣ (ΕΟΚ) αριθ. 3249/92 ΤΗΣ ΕΠΙΤΡΟΠΗΣ της 9ης Νοεμβρίου 1992 περί προσδιορισμού για τα κράτη μέλη της εκτιμώμενης απώλειας εισοδήματος, του εκτιμώμενου ποσού της πριμοδότησης που καταβάλλεται ανά προβατίνα και ανά αίγα καθώς και του ποσού της δεύτερης εξαμηνιαίας προκαταβολής για την περίοδο 1992
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3013/89 του Συμβουλίου της 25ης Σεπτεμβρίου 1989 περί κοινής οργανώσεως αγοράς στον τομέα του προβείου και αιγείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 2069/92 (2), και ιδίως το άρθρο 5 παράγραφος 6,
τον κανονισμό (ΕΟΚ) αριθ. 1601/92 του Συμβουλίου της 15ης Ιουνίου 1992 για ειδικά μέτρα που αφορούν ορισμένα γεωργικά προϊόντα υπέρ των Καναρίων Νήσων (3), και ιδίως το άρθρο 13,
Εκτιμώντας:
ότι το άρθρο 5 παράγραφοι 1 και 5 του κανονισμού (ΕΟΚ) αριθ. 3013/89 προβλέπει τη χορήγηση πριμοδότησης προκειμένου να αντισταθμιστεί η ενδεχόμενη απώλεια εισοδήματος των παραγωγών προβείου κρέατος και σε ορισμένες περιοχές των παραγωγών αιγείου κρέατος- ότι οι περιοχές αυτές ορίζονται στο παράρτημα Ι του κανονισμού (ΕΟΚ) αριθ. 3013/89 και στο άρθρο 1 του κανονισμού (ΕΟΚ) αριθ. 1065/86 της Επιτροπής της 11ης Απριλίου 1986 που καθορίζει τις ορεινές ζώνες στις οποίες χορηγείται η πριμοδότηση υπέρ των παραγωγών αιγείου κρέατος (4), όπως τροποποιήθηκε τελευταία από τον κανονισμό (ΕΟΚ) αριθ. 3519/86 (5)- ότι το άρθρο 5 παράγραφος 8 του κανονισμού (ΕΟΚ) αριθ. 3013/89 προβλέπει τη δυνατότητα χορήγησης πριμοδότησης σε εκτροφείς προβατινών ορισμένων ορεινών φυλών διαφορετικών από τις επιλέξιμες προβατίνες, σε ορισμένες περιοχές- ότι οι εν λόγω προβατίνες και οι περιοχές αυτές ορίζονται στο παράρτημα του κανονισμού (ΕΟΚ) αριθ. 872/84 του Συμβουλίου (6) με τον οποίο θεσπίζονται οι γενικοί κανόνες σχετικά με τη χορήγηση πριμοδότησης υπέρ των παραγωγών βοείου κρέατος, όπως τροποποιήθηκε τελευταία από τον κανονισμό (ΕΟΚ) αριθ. 3493/90 (7)-
ότι, κατ' εφαρμογή του άρθρου 5 παράγραφος 6 του κανονισμού (ΕΟΚ) αριθ. 3013/89, και προκειμένου να καταστεί δυνατή η χορήγηση της προκαταβολής στους παραγωγούς προβείου και αιγείου κρέατος, πρέπει να υπολογιστεί η προβλεπόμενη απώλεια εισοδήματος λαμβάνοντας υπόψη την προβλεπόμενη εξέλιξη των τιμών αγοράς-
ότι λόγω του γεγονότος ότι το Ηνωμένο Βασίλειο δεν εφαρμόζει πλέον το άρθρο 24 παράγραφος 2 του κανονισμού (ΕΟΚ) αριθ. 3013/89, από την περίοδο εμπορίας 1992 οδηγούμεθα στην εφαρμογή της ίδιας πριμοδότησης σε όλη την Κοινότητα-
ότι, σύμφωνα με το άρθρο 23 παράγραφος 4 του κανονισμού (ΕΟΚ) αριθ. 3013/89, το ποσό της πριμοδότησης ανά προβατίνα για τους παραγωγούς βαρέων αμνών υπολογίζεται για την περίοδο εμπορίας 1992, πολλαπλασιάζοντας την απώλεια εισοδήματος που αναφέρεται στην παράγραφο 3 του εν λόγω άρθρου επί ένα συντελεστή που εκφράζει τη μέση ετήσια παραγωγή κρέατος βαρέος αμνού ανά προβατίνα που παράγει τους αμνούς αυτούς, ανά 100 χιλιόγραμμα βάρους σφαγίου- ότι ο συντελεστής για το 1992 δεν έχει ακόμα καθοριστεί λόγω ελλείψεως πλήρων κοινοτικών στατιστικών- ότι, εν αναμονή του καθορισμού αυτού, πρέπει να χρησιμοποιηθεί προσωρινός συντελεστής- ότι, κατά την έννοια του προαναφερθέντος κανονισμού, για την περίοδο 1992, το ποσό της πριμοδότησης ανά προβατίνα για τους παραγωγούς ελαφρών αμνών και ανά αίγα καθορίζεται στο 80 % της πριμοδοτήσεως που προβλέπεται για τους παραγωγούς βαρέων αμνών- ότι για την προβατίνα, πλην της προβατίνας που μπορεί να επωφεληθεί της πριμοδοτήσεως, το ποσό αυτό καθορίζεται στο 70 % της προαναφερθείσας πριμοδοτήσεως-
ότι, κατ' εφαρμογή του άρθρου 8 του κανονισμού (ΕΟΚ) αριθ. 3013/89, το ποσό της πριμοδότησης πρέπει να μειωθεί κατά την επίπτωση επί της βασικής τιμής του συντελεστή που προβλέπεται στην παράγραφο 2 του εν λόγω άρθρου- ότι ο συντελεστής αυτός καθορίστηκε προσωρινά από τον κανονισμό (ΕΟΚ) αριθ. 1829/92 της Επιτροπής της 3ης Ιουλίου 1992 ο οποίος προβλέπει την εφαρμογή του καθεστώτος περιορισμού της εγγυήσεως στον τομέα του προβείου και αιγείου κρέατος για την περίοδο εμπορίας 1992 (8)-
ότι, σύμφωνα με το άρθρο 5 παράγραφος 6 του κανονισμού (ΕΟΚ) αριθ. 3013/89, η ανά εξάμηνο προκαταβολή καθορίζεται σε 30 % του ποσού της προβλεπόμενης πριμοδότησης- ότι σύμφωνα με το άρθρο 4 παράγραφος 3 του κανονισμού (ΕΟΚ) αριθ. 3007/84 της Επιτροπής (9), όπως τροποποιήθηκε τελευταία από τον κανονισμό (ΕΟΚ) αριθ. 3340/91 (10), η προκαταβολή καταβάλλεται μόνον εφόσον το ποσό της είναι ίσο ή μεγαλύτερο από ένα Ecu-
ότι στον κανονισμό (ΕΟΚ) αριθ. 1601/92 προβλέπεται η εφαρμογή, από την 1η Ιουλίου 1992, ειδικών μέτρων για τη γεωργική παραγωγή στις Καναρίους Νήσους- ότι αυτή περιλαμβάνει τη χορήγηση συμπληρωματικής πριμοδοτήσεως στους παραγωγούς ελαφρών αμνών και αιγών με τους ίδιους όρους με εκείνους που θεσπίστηκαν για τη χορήγηση της πριμοδοτήσεως που αναφέρεται στο άρθρο 5 του κανονισμού (ΕΟΚ) αριθ. 3013/89- ότι οι όροι αυτοί προβλέπουν ότι εξουσιοδοτείται η Ισπανία να προκαταβάλει την εν λόγω συμπληρωματική πριμοδότηση, το ποσό της οποίας, για την περίοδο 1992, υπολογίζεται pro rata temporis-
ότι ο κανονισμός (ΕΟΚ) αριθ. 1830/92 της Επιτροπής (11) εξουσιοδότησε τα κράτη μέλη να προκαταβάλλουν το σύνολο της ειδικής ενισχύσεως για την εκτροφή προβάτων και αιγών σε ορισμένες μειονεκτικές ζώνες της Κοινότητας, που καθιερώθηκε από τον κανονισμό (ΕΟΚ) αριθ. 1323/90 του Συμβουλίου (12), όπως τροποποιήθηκε από τον κανονισμό (ΕΟΚ) αριθ. 1743/91 (13), για την περίοδο 1992- ότι πρέπει να προβλεφθεί ότι εξουσιοδοτείται η Ισπανία να προκαταβάλει, από τούδε, στους παραγωγούς αιγοπροβάτων που βρίσκονται στις μειονεκτικές ζώνες των Καναρίων Νήσων την εν λόγω ειδική ενίσχυση η οποία υπολογίζεται pro rata temporis-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προβάτων και Αιγών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η εκτιμώμενη διαφορά μεταξύ της τιμής βάσης, μειωμένης κατά την επίπτωση του συντελεστή που προβλέπεται στο άρθρο 8 παράγραφος 2 του κανονισμού (ΕΟΚ) αριθ. 3013/89, και της προβλεπόμενης τιμής αγοράς για την περίοδο εμπορίας 1992, καθορίζεται για τις ακόλουθες περιοχές ως εξής:
(σε Ecu/100 kg)
Περιοχή Διαφορά 1 114,808 2 114,808
Άρθρο 2
1. Το εκτιμώμενο ποσό της πριμοδότησης που καταβάλλεται ανά προβατίνα και ανά περιοχή καθορίζεται ως εξής:
(σε Ecu)
Περιοχή Εκτιμώμενο ποσό της πριμοδότησης που καταβάλλεται ανά προβατίνα Παραγωγοί αμνών Ελαφρείς αμνοί 1 18,369 14,695 2 18,369 14,695
2. Κατ' εφαρμογή του άρθρου 5 παράγραφος 6 του κανονισμού (ΕΟΚ) αριθ. 3013/89, η προκαταβολή την οποία τα κράτη μέλη μπορούν να καταβάλουν στους παραγωγούς καθορίζεται ως εξής:
(σε Ecu)
Περιοχή Προκαταβολή της πριμοδότησης που καταβάλλεται ανά προβατίνα Παραγωγοί αμνών Ελαφρείς αμνοί 1 5,511 4,409 2 5,511 4,409
Άρθρο 3
1. Το εκτιμώμενο ποσό της πριμοδότησης που καταβάλλεται ανά αίγα στις ζώνες που αναφέρονται στο παράρτημα Ι του κανονισμού (ΕΟΚ) αριθ. 3013/89 και στο άρθρο 1 του κανονισμού (ΕΟΚ) αριθ. 1065/86 καθορίζεται ως εξής:
(σε Ecu)
Περιοχή Εκτιμώμενο ποσό της πριμοδότησης που καταβάλλεται ανά αίγα 2 14,695
2. Κατ' εφαρμογή του άρθρου 5 παράγραφος 6 του κανονισμού (ΕΟΚ) αριθ. 3013/89, η προκαταβολή την οποία τα κράτη μέλη μπορούν να καταβάλουν στους παραγωγούς αιγείου κρέατος που βρίσκονται στις ζώνες που περιγράφονται στην παράγραφο 1, καθορίζεται ως εξής:
(σε Ecu)
Περιοχή Προκαταβολή της πριμοδότησης που καταβάλλεται ανά αίγα 2 4,409
Άρθρο 4
1. Το εκτιμώμενο ποσό της πριμοδότησης που καταβάλλεται ανά προβατίνα, εκτός από τις επιλέξιμες προβατίνες, εντός των ζωνών που αναφέρονται στο παράρτημα του κανονισμού (ΕΟΚ) αριθ. 872/84 καθορίζεται ως εξής:
(σε Ecu)
Περιοχή Εκτιμώμενο ποσό της πριμοδότησης που καταβάλλεται ανά προβατίνα, εκτός από την επιλέξιμη προβατίνα 1 12,858
2. Κατ' εφαρμογή του άρθρου 5 παράγραφος 6 του κανονισμού (ΕΟΚ) αριθ. 3013/89, η προκαταβολή την οποία τα κράτη μέλη μπορούν να καταβάλουν στους εκτροφείς προβατινών, εκτός από τις επιλέξιμες προβατίνες που είναι εγκατεστημένες στις ζώνες που αναφέρονται στην παράγραφο 1, καθορίζεται ως εξής:
(σε Ecu)
Περιοχή Προκαταβολή της πριμοδότησης που καταβάλλεται ανά προβατίνα, εκτός από την επιλέξιμη προβατίνα 1 3,857
Άρθρο 5
Κατ' εφαρμογή του άρθρου 1 παράγραφος 1 του κανονισμού (ΕΟΚ) αριθ. 1323/90, το ποσό που επιτρέπεται στην Ισπανία να πληρώσει στους παραγωγούς αιγοπροβείου κρέατος που βρίσκονται στις μειονεκτικές ζώνες των Καναρίων Νήσων κατά την έννοια της οδηγίας 75/268/ΕΟΚ του Συμβουλίου (14), εντός των ορίων και των ποσών που προβλέπονται στο άρθρο 5 παράγραφος 7 και παράγραφος 8 δεύτερο εδάφιο δεύτερη περίπτωση του κανονισμού (ΕΟΚ) αριθ. 3013/89, καθορίζεται ως εξής:
- 2,7 Ecu ανά προβατίνα για τους παραγωγούς που αναφέρονται στο άρθρο 5 παράγραφοι 2 και 4 του εν λόγω κανονισμού,
- 1,9 Ecu ανά προβατίνα για τους παραγωγούς που αναφέρονται στο άρθρο 5 παράγραφος 3 του εν λόγω κανονισμού,
- 1,9 Ecu ανά αίγα για τους παραγωγούς που αναφέρονται στο άρθρο 5 παράγραφος 5 του εν λόγω κανονισμού.
Άρθρο 6
Σε εφαρμογή του άρθρου 13 παράγραφος 3 του κανονισμού (ΕΟΚ) αριθ. 1601/92, η προκαταβολή επί της συμπληρωματικής πριμοδοτήσεως για την περίοδο 1992 στους παραγωγούς ελαφρών αμνών και αιγών που βρίσκονται στις Καναρίους Νήσους εντός των ορίων και των ποσών που προβλέπονται στο άρθρο 5 παράγραφος 7 και παράγραφος 8 δεύτερο εδάφιο δεύτερη περίπτωση του κανονισμού (ΕΟΚ) αριθ. 3013/89, καθορίζεται ως εξής:
- 1,952 Ecu ανά προβατίνα για τους παραγωγούς που αναφέρονται στο άρθρο 5 παράγραφος 3 του εν λόγω κανονισμού,
- 1,952 Ecu ανά αίγα για τους παραγωγούς που αναφέρονται στο άρθρο 5 παράγραφος 5 του εν λόγω κανονισμού.
Άρθρο 7
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 9 Νοεμβρίου 1992.

Labels: 18
19
6